Константин Величков
XVI. Казваха ми
творец си сам…

chitanka.info

Казваха ми: творец си сам

на свойте всичките беди;

смири се и признай без срам,

че глупо се озлочести.

Казаха ми: защо светът

за теб желаеш да скърби?

Зер той е крив, от общий път

че ти безумно се отби?

Млъкнах печален и разбит.

Бе есен мрачна и в гората

задуха вятър мразовит;

видях как падаха листата

и облекчение в душата

сетих при тоз тъжовен вид.

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.